Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 597

11. A termelési vagy forgalmazási lánc különbözõ szintjein mûködõ vállalatok közötti megállapodások — azaz a vertikális megállapodások — elvben nem tartoznak ezen iránymutatás hatálya alá, azokkal a Bizottság 2790/1999/EK rendelete 10 (a „vertikális korlátozásokra vonatkozó csoportmentesítési rendelet”), és a vertikális korlátozásokról szóló iránymutatás11 foglalkozik. Ha azonban a vertikális megállapodást, például a forgalmazási megállapodást versenytársak kötik, a megállapodás piaci hatásai és a versennyel kapcsolatos lehetséges problémák hasonlóak lehetnek a horizontális megállapodásoknál jelentkezõ problémákhoz. Ezért ezeket a megállapodásokat az ebben az iránymutatásban kifejtett alapelveknek megfelelõen kell értékelni. Ez nem zárja ki a vertikális korlátozásokról szóló iránymutatásnak az ilyen megállapodásokra történõ kiegészítõ alkalmazását a bennük rejlõ vertikális korlátozások értékelése céljából12.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes